32000R2882
L 333/72
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2882/2000 НА КОМИСИЯТА
от 27 декември 2000 година
за изменение на Регламент (ЕО) № 2331/97 относно установяване на специални условия за предоставяне на възстановяване при износ по отношение на някои продукти от свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕО) № 1365/2000 (2), и по-специално член 13, параграф 12 и член 22 от него,
като има предвид, че:
(1)
Регламент (ЕО) № 2331/97 на Комисията (3), изменен с Регламент (ЕО) № 739/98 (4), установи критерии за качеството, които следва да се спазват при предоставяне на възстановявания при износ за някои продукти от свинско месо.
(2)
Регламент (ЕИО) № 3846/87 на Комисията от 17 декември 1987 г. относно въвеждане на номенклатура на селскостопанските продукти, подлежащи на възстановявания при износ (5), последно изменен с Регламент (ЕО) № 2425/2000 (6), съдържа списък с продуктите от свинско месо, за които може да се предостави възстановяване при износ.
(3)
Кодовете на продуктите, изброени в приложение I към Регламент (ЕО) № 2331/97, трябва да се съобразят с последните изменения на Регламент (ЕО) № 3846/87 и че е необходимо да се установят по-високи критерии за качеството, що се отнася до продуктите, включени в код по КН 1601 00 91, несъдържащи месо от домашни птици, така че да се осигури възможно най-ефективното използване на наличните ресурси.
(4)
Мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
В приложение I към Регламент (ЕО) № 2331/97 вписванията, отнасящи се до код по КН 1601 00 91, се заменят с вписванията, съдържащи се в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 2001 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 декември 2000 година.